《同赵明府郭鸿胪游洞岩山》
明代·胡应麟

石壁高盘涧道分，夕阳钟磬坐来闻。云堆绝壑嘘龙气，雾拥危峰下鹿群。

曳杖乍招丛桂侣，吹笙遥问大茅君。移家咫尺堪忘世，那得钟山更勒文。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。